ආසියානු ටෙස්ට් කුසලානය 1999
ආසියානු ක්‍රිකට් කවුන්සිලය විසින් සංවිධානය කරන ලද පළමු ආසියානු ටෙස්ට් ශූරතාවලිය 1999 පෙබරවාරි 16 සිට මාර්තු 16 දක්වා පැවැත්විණි.  ඉන්දියාව, පාකිස්තානය සහ ශ්‍රී ලංකාව තරඟාවලියට සහභාගී වූහ. බංග්ලාදේශයට තරඟ කිරීමට නොහැකි වූයේ අයිසීසී විසින් ඔවුන්ට ටෙස්ට් තත්ත්වය ලබා නොදුන් බැවිනි. මෙම තරඟාවලිය සාමාජික රටවල් නවය සඳහා අයිසීසී සැලසුම් කරමින් සිටි ටෙස්ට් ක්‍රිකට් ලෝක කුසලානයේ පූර්වගාමියා ලෙස සැලකේ.  සංචාරක ගැටුම්, රූපවාහිනී අයිතිවාසිකම් සහ ආරක්‍ෂිත ගැටලු හේතුවෙන් 1999 ජනවාරි මාසයේදී මෙම තරඟාවලිය අවලංගු කරන ලදී.   

රවුන්ඩ්-රොබින් තරගාවලියේ එක් එක් කණ්ඩායම එක් වරක් බැගින් තරග කරන ලදී. ජයග්‍රහණයක් සදහා ලකුණු 12 ක් වටිනා, සම ලකුණු සදහා 6 ක් සහ විසදුමක් නොමැති හෝ පරාජයක් සඳහා ලකුණු ප්‍රදානය නොකලේය. මෙයට අමතරව පන්දු යැවීම සහ පිතිකරණය සඳහා කණ්ඩායම් සඳහා ප්‍රසාද ලකුණු ප්‍රදානය කරන ලදි (ලකුණු කිරීමේ ක්‍රමය බලන්න). රවුන්ඩ් රොබින් තරඟ පැවැත්වෙන ස්ථාන ඉන්දියාව (කල්කටා), ශ්‍රී ලංකාව (කොළඹ) සහ පකිස්ථානය (ලාහෝර්) යන රටවල් තුන අතර පැවති අතර අවසන් තරගය බංග්ලාදේශයේ ඩකාහිදී පැවැත්විණි.

පාකිස්තානය අවසන් තරඟයේදී ශ්‍රී ලංකාව ඉනිමකින් සහ 175 කින් පරාජයට පත් කළ අතර පළමු ආසියානු ටෙස්ට් ශූරයා බවට පත්වූ අතර ත්‍යාග වශයෙන් ඇමරිකානු ඩොලර් 250,000 ක් ලැබීය. පරාජිත අවසන් තරඟකරුවන් වූ ශ්‍රී ලංකාවට ඇමරිකානු ඩොලර් 145,000 ක් පිරිනමන ලද අතර පළමු වටයේ පරාජිතයින් වූ ඉන්දියාවට ඩොලර් 100,000 ක් පිරිනමන ලදි.  ‘තරගාවලියේ වීරයා’ වසීම් අක්‍රම් ඇමරිකානු ඩොලර් 20,000 ක් දිනා ගත් අතර, ‘තරගයේ වීරයා’ ජයග්‍රාහකයින්ට ඇමරිකානු ඩොලර් 5,000 ත්‍යාග හිමි විය.

සංචිත

විනිසුරුවන් 
අයිසීසී විනිසුරු මණ්ඩලයේ ස්වාධීන විනිසුරුවන් දෙදෙනෙකු විසින් තරඟ පාලනය කරන ලදි. සාම්ප්‍රදායිකව ටෙස්ට් තරඟ වලදී එක් අයිසීසී මණ්ඩල විනිසුරුවරයෙකු සහ එක් සත්කාරක රටේ විනිසුරුවරයෙකු නොසිටි පළමු අවස්ථාව මෙයයි. කෙසේ වෙතත්, සෑම ටෙස්ට් තරඟයකදීම තුන්වන විනිසුරුවරයා වශයෙන් සත්කාරක රටේ විනිසුරුවරයෙකු තෝරා ගන්නා ලදී. සමස්ත ශූරතාව සඳහාම අයිසීසී තරග තීරක වූයේ බටහිර ඉන්දීය කොදෙව්හි කැමි ස්මිත් ය. 

මධ්‍යස්ථ විනිසුරුවන්:

  ඩේවිඩ් ෂෙපර්ඩ්
  රසල් ටිෆින්
  ඩග් කොවි
  රූඩි කොර්ට්සන්
  ඩේවිඩ් ඔර්චාර්ඩ්
  ස්ටීව් බක්නර්

තෙවන විනිසුරුවන්:

  කේටී ෆ්‍රැන්සිස්
  ශ්‍රීනිවාසරාඝවන් වෙන්කටරාඝවන්
  සලීම් බදර්

ලකුණු ලබා ගැනීමේ පද්ධතිය 
ආසියානු ටෙස්ට් ශූරතා කාර්මික කමිටුව වන දුලිප් මෙන්ඩිස් (තරගාවලියේ අධ්‍යක්ෂ), අශාන්ත ද මෙල්, සුනිල් ගවස්කාර් සහ මජිඩ් ඛාන්ගෙන් සමන්විත කමිටුව ලකුණු ක්‍රමයක් සකස් කරන ලදී.  එය පදනම් වූයේ ආසියානු රටවල දේශීය ලීග වල භාවිතා වන පද්ධති මත ය. 

හොඳ පන්දු යැවීම සහ පිතිකරණ දක්ෂතා සඳහා කණ්ඩායම් සඳහා ප්‍රසාද ලකුණු ප්‍රදානය කරන ලදි (පහත වගුව බලන්න ). එක් තරඟයකදී උපරිම ලකුණු 20 ක් ලබා ගත හැකිය (තරඟ ජයග්‍රාහී ලකුණු 12 ඇතුළත්ව). ප්‍රසාද පන්දු යැවීම සහ පිතිකරණ ලකුණු ප්‍රථම ඉනිමේ පළමු ඕවර 100 ට සීමා විය. වැඩිම ලකුණු සංඛ්‍යාවක් ලබා ගන්නා කණ්ඩායම් දෙක අවසන් තරඟය සඳහා සුදුසුකම් ලබයි. කණ්ඩායම් දෙකක් ලකුණු සමව සිටී නම් පළමු ඕවර 100 තුළ වඩා හොඳ ලකුණු අනුපාතයක් හිමි කණ්ඩායම ඉදිරියට යනු ඇත. අවසන් තරගය ජය පරාජයෙන් තොරව අවසන් වුවහොත් වැඩි ප්‍රසාද ලකුණු ලබා ගත් කණ්ඩායම ජයග්‍රහණය කරනු ඇත.

ආසියානු ටෙස්ට් ශූරතාව

පළමු ටෙස්ට් තරගය: ඉන්දියාව සහ පකිස්ථානය

දෙවන ටෙස්ට් තරගය: ශ්‍රී ලංකාව සහ ඉන්දියාව

3 වන ටෙස්ට් තරගය: පකිස්ථානය සහ ශ්‍රී ලංකාව

අවසන් තරඟය: පකිස්ථානය සහ ශ්‍රී ලංකාව

යොමුව